**Nenad Čanak** (Pančevo, 2. novembra 1959.), srpski političar. Od 2004. poslanik u Narodnoj skupštini Republike Srbije i predsednik Lige socijaldemokrata Vojvodine.

Biografija
----------

Rođen je 2. 11. 1959. godine, u Pančevu. Otac, Milan bio je uticajna politička i kulturna ličnost, a majka Bosiljka profesor Univerziteta u Novom Sadu.

Gimnaziju „Jovan Jovanović Zmaj" i Srednju muzičku školu završio je u Novom Sadu, a Ekonomski fakultet u Subotici.
Počeo je kao profesionalni muzičar - flautista, svirajući po kafanama. 
Kasnije se zaposlio u Naftagas prometu, u oblasti spoljne trgovine, osamdesetih godina dvadesetog veka. Posle toga, tokom devedesetih, radio je u YUTEL-u. Specijalizirao je na kratkom kursu u Kranju 1989. mikroračunarske mreže i globalni marketing.

Politička i javna karijera
--------------------------

Na parlamentarnim izborima 1997. godine bio je izabran za poslanika u Narodnoj skupštini Republike Srbije na listi Koalicije Vojvodina.

U prethodnom mandatu, bio je poslanik u Veću republika Skupštine Savezne Republike Jugoslavije i Državne zajednice Srbije i Crne Gore.

U periodu od 2000. do 2004. godine predsednik je Skupštine AP Vojvodine. Do sada je objavio pet knjiga: „Ratovi tek dolaze" (1993), „Pet godina samoće" (1995), „Godine raspleta" (1996), „Luna" (1998), „Kao i sva ravnica" (2002). 

Predsednik je Lige socijaldemokrata Vojvodine od njenog osnivanja, jula 1990. godine.

Tokom 2005. osnovao je pokret 5. oktobar sa Vesnom Pešić, Vladanom Batićem i Dejanom Bulatovicem. Blisko sarađuje i sa Čedomirom Jovanovićem sa kojim deli stav da je Kosovo i Metohija faktički nezavisno od Srbije i da će vrlo brzo doći do osamostaljenja Kosova i Metohije. 

Aktivno se borio protiv usvajanja novog Ustava Srbije u oktobru 2006.

Kontroverze
-----------

Nemački umetnik Hubert Lancinger je 1938. godine simbolično prikazao Adolfa Hitlera kao konjanika u oklopu. Ovaj portret je kopiran sa likom Nenada Čanka koji se nalazio u kancelariji Nenada Čanka u sedištu LSV-a u Novom Sadu.
Čanku zameraju saradnju sa Nenadom Opačićem, prilikom organizovanja višemesečnih antirežimskih demonstracija u Novom Sadu 1999. godine , koji je osuđen kao glavni organizator prodaje droge u Novom Sadu, povezan sa Zemunskim klanom. Čanak je te navode demantovao, tvrdeći da je Opačića poznavao samo u svojstvu organizatora obezbeđenja opozicionih mitinga 1999.

Čanak je 4. decembra 2002. godine prisustvovao koncertu kontroverznog naziva "*Srijem Hrvatskoj*" u dvorani Vatroslav Lisinski u Zagrebu, a predstavnik prognanih Hrvata iz Vojvodine[*nedostaje referenca*] je zatražio od prisutnih da pozdrave Nenada Čanka, jer je Čanak: *"U onim teškim vremenima progona Hrvata štitio hrvatski narod u Vojvodini".* Naziv ove manifestacije je izazvao reakciju kod određenih grupa ljudi, a Srpska radikalna stranka je iskoristila ovaj događaj u predizbornoj kampanji za predsednika Srbije 2008.

Učestvovao u rijaliti serijalu Veliki Brat VIP All Stars 2009, koji se emitovao na Televiziji Pink.

Marija Vasić, bivša supruga ga je optužila da joj je putem svojih veza u organima vlasti oteo sina.

Izvori
------

1. ↑  „Archive copy". Arhivirano iz originala na datum 2011-06-06. Pristupljeno 2007-08-09.
2. 1 2  „Opačić hvalio Spasojevića i Legiju kao heroje promena". Arhivirano iz originala na datum 2008-05-06. Pristupljeno 2008-05-06.
3. ↑  „Koštunica se 57 puta tajno sastajao sa Markovićem". Arhivirano iz originala na datum 2008-05-06. Pristupljeno 2008-05-06.
4. ↑  „Opačić je bio naš saborac". Arhivirano iz originala na datum 2008-05-13. Pristupljeno 2008-05-13.
5. ↑  „Prljavi kapital". Arhivirano iz originala na datum 2007-06-29. Pristupljeno 2007-06-29.
6. ↑  Pisma Luciliju, Pristupljeno 5. 4. 2013.
7. ↑  "" (4. 12. 2002.). „Nenad Čanak na koncertu ''"Srijem Hrvatskoj"''". Youtube.com. Pristupljeno 10. 11. 2010.
8. ↑  Radikalno na kulturu (Radio 021, 30. januar 2008)
9. ↑  Press Online :: Marija Vasić, bivša supruga lidera LSV-a: Čanak mi oteo dete! Arhivirano 2021-08-03 na Wayback Machine-u, Pristupljeno 5. 4. 2013.
10. ↑  Press Online :: Nenad Čanak: Novinaru Pressa, sklonite se odmah od mene! Arhivirano 2021-03-05 na Wayback Machine-u, Pristupljeno 5. 4. 2013.

Vanjske veze
------------

***Nenad Čanak*** na Wikimedijinoj ostavi

* Biografija Arhivirano 2007-06-23 na Wayback Machine-u na sajtu Lige socijaldemokrata Vojvodine